OpenLLM-France/wikimedia huggingface dataset:
# Johnny English Strikes Again

Johnny English Strikes Again (batzuetan Johnny English 3 deitua) 2018ko David Kerr irlandar zinema zuzendariak zuzendutako abenturazko film komikoa da.
Johnny English (2003) eta Johnny English Reborn (2011, Johnny English Bersortua) aurrekariak dauzka.

## Argumentua

Oharra: Atal honek istorio osoa edo amaiera argitzen du.
Zibereraso baten ondorioz, Britainia Handiko agente sekretu guztien ezkutuko nortasuna arriskuan geldituko da. Johhny English izanen da erasoa egin duen hackerra harrapatzen ahalko duen bakarra, baina, horretarako, teknologiarekin dituen arazoak gainditu beharko ditu.

## Aktoreak

* Rowan Atkinson: Johnny English
* Olga Kurylenko: Ophelia
* Ben Miller: Angus Bough
* Adam James: Pegasus
* Emma Thompson: Erresuma Batuko Lehen Ministroa
* Pippa Bennett-Warner: Lesley
* Jake Lacy: Jason
* Miranda Hennessy: Tara
* Irena Tyshyna: Viola Lynch
* David Mumeni: Fabian
* Tuncay Gunes: Ted Guest
* Samantha Russell: Suediako Lehen Ministroa
* Nick Owenford: Australiar laguntzailea
* Junichi Kajioka: Japoniar diplomatikaria
* Edward Fox: Agent Nine

## Erreferentziak

* ↑ «Beanekin konformatu nahi ez duen aktorea» Berria 2018-09-15 CC BY-SA 4.0 lizentziapean.
* ↑ (Ingelesez) Horton, Kim. (2017-9-13). Filming for comedy blockbuster comes to Gloucestershire. .

## Kanpo estekak

* Datuak: Q35160593
* Multimedia: Johnny English Strikes Again / Q35160593
# Johnny B. Goode

Johnny B. Goode Chuck Berry estatubatuar rock and roll musikari eta abeslariaren abesti bat da, musikariaren, rock and roll generoaren nahiz XX. mendeko abesti ospetsu eta ezagunetako bat da, ondorioz musika talde eta musikari ugariren bertsio kontaezinak ditu. 1959ko Chuck Berry Is on Top (Chuck Berry Gailurrean Zagok/n) diskoaren barnean argitaratu zuen.

## Kanpo estekak

* Johnny B. Goode abestia entzungai. Youtube.com (Ingelesez)
* Datuak: Q931481
* Multimedia: Chuck Berry / Q931481
# Johnny Depp

Johnny Depp, jaiotzez John Christopher Depp II, (Owensboro, Kentucky, AEB, 1963ko ekainaren 9a) aktorea da. Oscar sarirako izendatua. Estreinako filma 1984ko A Nightmare on Elm Street izan zuen. Horren ostean, telebistan aritu zen. Ospea hartuta, Hollywoodera joan zen: 1990eko hamarkadatik aurrera, harrera oneko hainbat filmetan rol nagusia jokatu du.

## Bizitza

Ingeniari baten eta zerbitzari baten semea da. Oso txikia zela, Miramar hirira (Florida) joan zen. Hamasei urte zituela, gurasoak banandu egin ziren.
Amak gitarra bat oparitu zion eta musikarekiko zaletasuna piztu zitzaion. Gaztea zenean, talde batzuetan ere parte hartu zuen, besteak beste, The Kids izenekoa. Talde horrek ezagutza handia lortu zuen Floridan. Iggy Popen teloneroak ere izatera iritsi ziren. 18 urte zituela, Los Angelesera joan zen, musika munduan irteera bila. Makilatzaile batekin ezkondu zen eta horrek aurkeztu zion Nicolas Cageri. Haren gomendioz, musika mundua utzi zuen, rock abeslari moduan ez zuelako etorkizunik. Bere agenteari aurkeztu zion eta bere lehen papera lortu zion, Wes Cravenen, A Nightmare on Elm Street filmean (1984).
Askotariko rolak jokatu ditu: eskuen ordez guraizeak dituen gaztea (Edward Scissorhands); historiako film-zuzendari txarrena izan omen dena (Ed Wood); maitalerik handiena (Don Juan DeMarco); FBIko polizia ezkutatu bat (Donnie Brasco); Hunter S. Thompson idazle eta kazetaria (Fear and Loathing in Las Vegas); Bon Bon izeneko trabestia (Before Night Falls)... Era berean, Peter Pan, James Matthew Barrie eta Jack Sparrow Pirates of the Caribbean serieko filmetan rol nagusia antzeztu du.
Nagusiki Tim Burton zuzendariarekin lan egin izan du. Zortzi aldiz aritu dira elkarrekin, Edward Scissorhands, Ed Wood, Sleepy Hollow, Charlie eta txokolate-lantegia, Corpse Bride, Sweeney Todd, Alice in Wonderland eta Dark Shadows filmetan.
Deppi asko gustatzen zaio irakurtzea, bai eta pintura eta artea bildumak ere. Bikotekide batzuk izan ondoren (Winona Ryder eta Kate Moss, adibidez), orain Vanessa Paradis kantari eta aktorearekin bizi da, eta bi seme-alaba dituzte, Lily Rose Melody eta Jack Christopher.

## Erreferentziak

* ↑ (Gaztelaniaz) Robb, Brian J.. (2006). Johnny Deep: un rebelde moderno. Ediciones Robinbook ISBN 978-84-96222-64-9. (Noiz kontsultatua: 2021-02-22).
* ↑ (Ingelesez) «13 fun Freddy facts as 'A Nightmare on Elm Street' turns 30» syracuse 2014-10-31 (Noiz kontsultatua: 2021-02-22).
* ↑ (Gaztelaniaz) «Tim Burton. Su estrecha relación con Johnny Depp; películas juntos» www.milenio.com (Noiz kontsultatua: 2021-02-22).

## Kanpo estekak

* Datuak: Q37175
* Multimedia: Johnny Depp / Q37175
# Joan XV.a

Joan edo Joanes XV.a (Erroma, ? - † ibidem., 996ko apirilaren 1a) Eliza Katolikoaren 137. Aita Santua izan zen 985 eta 996 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q228649
* Multimedia: Ioannes XV / Q228649
# Joan XXII.a

Joan edo Joanes XXII.a (Cahors, 1244 - † Avignon, 1334ko abenduaren 4a) Eliza Katolikoaren 196. Aita Santua izan zen 1316 eta 1334 urteen bitartean. Avignongo Aitsantutza izeneko aroaren bigarren Aita Santua izan zen. Luis IV.a enperadorearen kontra borrokatu zuenez, honek anti-aitasantu bat ezarri zuen Erroman.

## Erreferentziak

* ↑ Euskaltzaindia. 129. araua: Aita santuen izenak. .

## Ikus, gainera

* Gurutzadak
* Arbroatheko Aldarrikapena
* Eduardo II.a Ingalaterrakoa
* Datuak: Q165568
* Multimedia: Ioannes XXII / Q165568
# Joan XVIII.a

Joan edo Joanes XVIII.a (Rapagnano, ? - † Erroma, 1009ko uztaila) Eliza Katolikoaren 141. Aita Santua izan zen 1004 eta 1009 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q179702
* Multimedia: Ioannes XVIII / Q179702
# Joan XIV.a

Joan edo Joanes XIV.a (Pavia, ? - † Erroma, 984ko abuztuaren 20a) Eliza Katolikoaren 136. Aita Santua izan zen 983 eta 984 urteen bitartean. Oto II.a enperadorearen babesarekin hautatua, hau hil zenean Bonifazio VII.a antipapa Konstantinopolisetik itzuli eta Aita Santua Sant'Angelo gazteluan preso izan zuen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q227972
* Multimedia: Ioannes XIV / Q227972
# Joan XXIII.a (antipapa)

    Artikulu hau XV. mendeko Antipapari buruzkoa da; beste esanahietarako, ikus «Joan XXIII.a».
Joan XXIII.a, jaiotzez izenez Baltassare Cossa (c. 1370, Procida – 1419ko abenduaren 22a, Florentzia) Eliza Katolikoaren antipapa bat izan zen.

## Biografia

Baltasar Cossa Procidako uharte bolkaniko txikian jaio zen, Cossa familian, pirateriarekin lotuta. Gaztetan karrera militarra hasi zuen, eta bertan behera utzi zuen bere bizitza Elizari eskaintzeko. Bonifazio IX.a aita santu napolitarraren gortean hasi zuen bere eliza-karrera, eta handik bultzatu zituen eliza-karguen salmenta eta induljentzia-merkatua. Kardinal izendatu zuten Bolonian.
Mendebaldeko Zismaren garaian bi Aitasantu egon ziren, bata Erromakoa eta bestea Avignongoa. 1409an zisma honi nahiz Gregorio XII.a (Erroma) eta Benedikto XIII.a (Avignon) Aitasantuen arteko liskarrei amaiera eman eta haien ordezko Aitasantu bat hautatzeko asmoz, 1409an Pisako kontzilioa ospatu zen, honetan kardinalek Alexandro V.a hautatu zuten, baina arazoa konpondu beharrean gehiago nahastu zen, gainontzeko beste bi Aitasantuek ez baizuten hirugarren honen zilegitasuna onartu, honela bi Aitasantuetaik hirura igaroz.
1451an Alexandro V.a hiltzean pisatar kardinalek berean jarraitu eta Joan XXIII.a Aitasantu hautatu zuten.
Azkenik, ia mende erdi irauten ari zen Zisma honi behin-betiko amaiera eman asmoz, garaiko Europako monarka boteretsuena zen [Sigismundo I.a Germaniako Erromatar Inperio Santuko enperadoreak hiru Aitsantuei Konstantzako kontziliora (1414-1418) joateko dei egin zien. Joan XXIII.a berau Aitasantu bakarra hautatuko zutelako uste osoarekin bertaratu zen, aldiz, Gregorio XII.ak (Erroma) bere hautagaitzak arrakasta izateko aukerarik ez zuela ikusirik ordezkariak bidali eta baldintza bakarra hiru Aitsantuek euren karguetatik dimititu eta Aitasantu berri bat aukeratzea jarri zuen, Benedikto XIII.a (Avignon) berriz ez jakinarena egin eta ez zen Kontziliora bertararu ere egin.
Baina Konstantzako kontzilioa aurrera zihoan heinean Joan XXIII.ak bere hautagaitza gero eta kinka larriagoan zegoela ikusi eta handik ihes egiteko saiakera egin zuen, halere Enperadorearen soldaduek atxilotu eta Kontzilioan parte hartzera derrigortu zuten, han bere Aitasantu kargutik abdikatuaraziko eta hilketa, sodomia eta intzestu karguak leporatu zizkioten, ondorioz eskumikutua eta hiru urtez espetxeratua izan zen.
Konstantzako kontzilioan Martin V.a Aitasantu berri eta bakarra hautatu eta Zismari amaiera eman zitzaionean, Joan XIII.a libre utzi eta 1419an Frascatiko apezpikua izendatu zuten, urte hartan zendu zelarik. Florentzia hiriko San Joan bataiotegian lurperatu zuten.

## Ikus gainera

* Mendebaldeko Zisma
* Konstantzako kontzilioa (1414-1418)
* Mendebaldeko Zismako aita santuak
* Datuak: Q294599
* Multimedia: Ioannes XXIII (antipapa) / Q294599
* ↑ (Gaztelaniaz)Greenblatt, Stephen.-El giro : de cómo un manuscrito olvidado contribuyó a crear el mundo moderno orr.148 ISBN 978-84-9892-681-1
# Joan XXIII.aren plaza (Iruñea)

Joan XXIII.aren plaza Nafarroako Iruñea hiriburuan dagoen plaza bat da.

## Izena

Izena Joan XXIII.a Aita Santuaren omenez darama.

## Kokalekua

Donibane auzoa eta Zitadela-Takonera eremuaren artean dago, Antoniutti parkearen alboan. Plaza honetan biribilgune bat dago, eta bertan Erreginaren aldapa kalea, Baiona etorbidea, Gazteluko Ingurunea kalea eta Armada etorbideak bat egiten dute.

## Ondarea

* Antoniutti parkea
* Antoniutti parkea.

## Kanpo estekak

* Datuak: Q25479576
# Joan XIX.a

Joan edo Joanes XIX.a (Erroma, ? - † ibidem., 1032ko urria) Eliza Katolikoaren 144. Aita Santua izan zen 1024 eta 1032 urteen bitartean. Tusculumgo kondeen senidea, Benedikto VIII.a bere anaia ordezkatu zuen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q227978
* Multimedia: Ioannes XIX / Q227978
# Joan XVII.a

Joan edo Joanes XVII.a (Erroma, ? - † ibidem, 1003ko azaroaren 6a) Eliza Katolikoaren 140. Aita Santua izan zen 1003. urteko zenbait hilabetetan.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q227963
* Multimedia: Ioannes XVII / Q227963
# Joan XXI.a

Joan edo Joanes XXI.a (Lisboa, 1215 inguru - † Viterbo, 1277ko maiatzaren 20a) Eliza Katolikoaren 187. Aita Santua izan zen 1276 eta 1277 urteen bitartean. Sendagilea izandako aita santu bakarra izan da.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q172916
* Multimedia: Ioannes XXI / Q172916
# Joan Idiakez

Joan Idiakez Olazabal (Madril, Espainia, 1540ko martxoaren 12a - Segovia, 1614ko urriaren 12a) politikaria izan zen, Alfontso Idiakezen semea, Idiakez leinukoa. Madrilen jaioa, gipuzkoar familiakoa zen, eta horregatik euskalduna zen. Euskal hizkuntzaz gainera, bazekien gaztelaniaz, frantsesez, latinez eta grekoz ere. Joan Idiakezek eskatu zion Esteban Garibairi euskarazko errefrauak biltzea.
Genoako eta Veneziako enbaxadore izan zen eta Filipe II.a Espainiakoaren eta Filipe III.a Espainiakoaren agintaldietan estatu-idazkari izendatu zuten. Beste kargu politiko batzuk ere izan zituen bere esku. Donostian berrikuntza-lan handiak egin zituen: Motako gazteluko iturriak, eta abar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Julio de Urquijo (1919). El refranero vasco (1): Los refranes de Garibay. Donostiaː Martín, Mena y Compañía. «Pedro Echeverría, profesor de Arte de la UPV: "Juan de Idiáquez era el prototipo de renacentista"» Diario Vasco 2011-01-09.
* Datuak: Q5637944
# Joan Ibelingoa

Joan Ibelingoa (c. 1179 – Akre, 1236) XIII. mendeko noble gurutzatua izan zen, Ibelin familiako kidea.
Balian Ibelingoaren eta Maria Komnena erreginaren semea izan zen, eta familia-harremanak zituen Zipreko Erresumako eta Jerusalemgo Erresumako nobleziarekin, Elisabet I.a Jerusalemgoa erreginaren erdi-neba baitzen. Hogei urte bete baino lehen Jerusalemgo kondestable izendatu zuten eta handik gutxira Beiruteko jaun bihurtu zen. Beirut berreraiki zuen Saladinok konkistatu ondoren, eta Ibelin familiaren jauregia eraiki zuen. 1205 eta 1210 artean Jerusalemgo erregeordea izan zen bere iloba Maria Montferratokoaren izenean. Henrike I.a Ziprekoaren izenean ere erregeorde izan zen 1228tik 1233ra. Lur Santuko baroi kristauen buruzagia izan zen.
# Joan Is Awful

Joan Is Awful Black Mirror zientzia-fikzio distopikoko telesailaren seigarren denboraldiko lehen atala da. Ally Pankiwk zuzendu zuen eta Charlie Brooker Black Mirrorren showrunnerrarena da gidoia.

## Sinopsia

Oharra: Atal honek istorio osoa edo amaiera argitzen du.
Joan ohartzen da bere eguneko gertaerak ia denbora errealean errepikatzen ari direla telebista saio batean, Joan Is Awful delakoan. Streamberry streaming zerbitzua legez gai da hori egiteko, Joanek baimen bat sinatu zuelako. Ordenagailu kuantiko batek irudi digitalak sortuz ekoizten du telesaila, eta Salma Hayek aktorearen irudiak (bere burua antzeztu du Hayekek piezea honetan) Joanen bertsio birtuala erretratatzen du. Telesailarekin disgustura, Joanek nahi du Hayeken arreta bereganatu, eta lortuko du. Hayek bera ere ez baitago pozik bere antzekotasuna erabiltzen ari direlako show bat egiteko.

## Erreferentziak

* ↑ (Ingelesez) Heritage, Stuart. (2023-07-13). «Joan Is Awful: Black Mirror episode is every striking actor’s worst nightmare» The Guardian ISSN 0261-3077. (Noiz kontsultatua: 2024-05-12).

## Kanpo estekak

* Datuak: Q118978626
# Joan Iturralde (argipena)

Joan Iturralde honako pertsonak izan daitezke:
* Joan Iturralde Suit (1840-1909), iruindar historialaria, idazlea, saiakeragilea, margolaria eta Nafarroako Euskal Elkargoaren kide sortzaileetako bat izan zena.
* Joan Iturralde (1897-1981), jaiotze izenez Juan Jose Usabiaga Irazustabarrena, beasaindar apaiza, idazlea eta kulturgizona.

## Ikus, gainera

* Juan Iturralde (1915-1999), jaiotzez izenez José María Pérez Prat, espainiar idazlea.
# Joan IV.a Portugalgoa

Joan IV.a Portugalgoa Berrezarlea (Vila Viçosa, 1604ko martxoaren 19a - Lisboa, 1656ko azaroaren 6a) 1640-1656 urteetan Portugalgo erregea izan zen. Teodosio II.a Braganzako dukearen semea zen. Richelieu ministro frantsesak lagunduta, garai hartan Portugalen nagusi zen Espainiako koroaren aurkako matxinada bati ekin zion 1640. urtean eta errege izendatu zuten Portugalgo Gorteek, espainiarrak egotzi ondoren. Brasil eta Angola hartu zizkien berriro herbeheretarrei.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1060796
* Multimedia: John IV of Portugal / Q1060796
# Joan IX.a

Joan edo Joanes IX.a (Tivoli, ? - † Erroma, 900) Eliza Katolikoaren 116. Aita Santua izan zen 898 eta 900 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q227961
* Multimedia: Ioannes IX / Q227961
# Juan José Txoperena

Juan José Txoperena (Igantzi, 1946ko urtarrilaren 24a), pilota munduan Txoperena I.a nafar pilotari ohia da, esku pilotan aditua.
Txoperanatarrak pilotari saiatuak ziren arren (Miguel Ángel, Mikel eta Oskar), Miguel Ángel baino ez zen profesional bilakatu.
1970ean Donostiako Munduko Pilota Txapelketarako hautatua izan arren ez zuen jokatu.
Amateur moduan Espainiako txapelduna izan zen 1976an.

## Bibliografia

* Historia de la Pelota en Navarra. Diario de Navarra ISBN 84-89103-38-0..
* Datuak: Q9015698
# Juan José Urdiain

Juan José Urdiain Asensio (Iruñea, 1965eko martxoaren 19a - ) nafar saskibaloi jokalari ohia da.

## Taldeak

* Agramont Pamplona (1984-1985)
* Larios (1985-1986)
* Saski Baskonia 1986-1988)
* Caja Guipuzcoa (1988-1989)
* Argaray (1989-1990)
* Askatuak Saski-Baloi Taldea (1989-1991)
* CB Gran Canaria (1991-1992)
* CB Granada (1992-1993)
* CB Salamanca (1993-1994)
* Señorío de Zuasti Altsasu (1994-1995)
* Señorío de Zuasti Iruñea (1995-1996)
* Alvecon Maristas Iruñea (1996-1997)
* Datuak: Q5411981
# Juan José Villegas

Juan José Villegas Gómez (Cóbreces, Alfoz de Lloredo, 1815 – 1890) militar espainiarra izan zen.

## Biografia

18 urte zituela, armadan sartu zen. Lehen Karlistadan kapitain izendatu zuten karlistek baina bandoz aldatu eta isabeldar soldadu bihurtu zen. Hirugarren Karlistaldian alfontsotar armadan izan zen eta teniente-jeneral izendatu zuten.
* Datuak: Q5950549
# Juan Karlos Goienetxea

Juan Karlos Goienetxea Beitia (Bermeo, 1949ko azaroaren 2a - ) Eusko Alkartasuna alderdiko politikaria, 1991. urtetik 2007. urtera arte Bermeoko alkatea izandakoa. Ikasketaz, industria ingeniari teknikoa da.

## Legealdiak eta karguak

* 1991-1995 Bermeoko alkatea, Bizkaiko Eusko Alkartasuneko idazkari nagusia
* 1995-1999 Bermeoko alkatea, Bizkaiko Eusko Alkartasuneko idazkari nagusia
* 1999-2003 Bermeoko alkatea eta Bizkaiko Eusko Alkartasuneko lehendakaria
* 2003-2007 Bermeoko alkatea eta Bizkaiko batzar nagusietako kide eta Eusko Alkartasuna taldeko bozeramailea.
* 2007-2011 Bermeoko Zinegotzia eta Eusko Alkartasuna taldeko bozeramailea.

## Omenaldia

2007ko udal hauteskundeak galdu eta gero, omenaldia egin zioten Bermeoko zenbait kultur taldek berak egindako lana aitortzeko.

## Kanpo loturak

* (Gaztelaniaz) Eusko Alkartasunaren webgunea
* Datuak: Q12261016
* Multimedia: Juan Karlos Goienetxea Beitia / Q12261016
# Juan José Wedel

Juan José Wedel (San José, 1944ko ekainaren 28a - San José, 2013ko azaroaren 20a) arkularia zen. Costa Rica ordezkatu zuen 1976ko Udako Olinpiar Jokoetan eta 1980ko Udako Olinpiar Jokoetan.

## Erreferentziak

* ↑ Juan José Wedel
* ↑ Juan WEDEL

## Kanpo estekak

* Datuak: Q1273518
# Juan José de Goycolea

Juan José de Goycolea Zañartu (Santiago, 1762 – Santiago 1831), Txileko topografo eta politikaria izan zen.

## Bizitza

Juan Ignacio Goycolea Oñederraren eta Teresa Zañartu Barrenechearen semea zen, Santiagoko erregidore iraunkorra, ur-alkate eta hornidura-epailea.
Carolino Ikastetxean hezia, San Felipeko Errege Unibertsitatean Agrimensor titulua lortu zuen, beranduago ingeniari tituluaren baliokidea. Joaquin Toesca arkitekto italiarraren ikaslea izan zen.

### Ezkontza

María del Carmen Guerola y Vicuñarekin ezkondu zen 1799an.

## Kanpo estekak

* Datuak: Q5950564
# Juan Jugo

Juan Jugo Larrauri (Galdakao, Bizkaia, 1920ko martxoaren 15a - Zaragoza, Aragoi, 2007ko urriaren 13a) bizkaitar futbolari eta entrenatzailea zen. Atzelari lanetan aritu zen.

## Ibilbidea
### Futbolaria

| Kluba | Urteak | JP (G) |
| Galdakao | 1942-1943 | |
| Sabadell | 1943-1944 | 30 (0) |
| Arenas | 1944 | |
| Sabadell | 1943-1944 | 24 (0) |
| Arenas | 1945 | |
| Oviedo | 1945-1949 | |
| Zaragoza | 1949-1954 | 130 (0) |

### Entrenatzailea

| Kluba | Urtea(k) |
| Deportivo Aragón | 1958-1959 |
| Deportivo Aragón | 1966-1967 |
| Zaragoza | 1971 |

## Kanpo estekak

* Fitxa
* Datuak: Q23301698
# Jonan Fernandez

Jonan Fernandez Erdozia (Tolosa, Gipuzkoa, 1962ko martxoaren 21a - ) euskal politikaria da eta hainbat erakunde zibiletako sortzailea eta kidea da. Gaur egun, Giza Eskubide, Bizikidetza, eta Lankidetzaren idazkari nagusia da Eusko Jaurlaritzan 2013tik.
Besteak beste, 1992 eta 2006 artean Elkarriko koordinatzaile nagusia izan zen. Ezkonduta dago eta hiru seme-alaba ditu.

## Politika eta bake mugimendua

1985etik 1991ra, Lurraldea Koordinadoraren fundatzailea eta arduraduna izan zen, Leitzaran autobiaren ibilbidearen kontra azaldu zen erakundea. HBko zinegotzia izan zen Tolosa jaioterrian 4 urtez, 1987tik 1991ra. Leitzarango Autobidearen eraikuntzaren auzia zela kausa, alderdi horretako jokabidetik urrundu zen eta HB utzi zuen.
1992an Elkarri mugimendu sozial eta bakezalea fundatu zuen, eta haren arduraduna izan zen 2006 arte. Bakea, biolentzia eza, Giza Eskubideak, elkarrizketa, eta pluralismoa landu zituen mugimendua izan zen Elkarri. Mugimendua kuota ordaintzen zuten 3.500 kide eta 1.200 kide aktibok osatu zuten. Hainbat kanpainia sozial, bake hitzaldi, manifestazio eta izenpe bilketa antolatu zituzten. 2006an, Lokarrik taldea ordezkatu zuen. Jarraian, Fernandezek Baketik fundazioa sortu zuen. Egoitza Arantzazun (Oñati) zuen: haren zuzendaria izan zen 2013ko urtarrila arte, Eusko Jaurlaritzako Eskubide, Bizikidetza, eta Lankidetzaren idazkari nagusi izendatu zutenean.

## Bibliografia

* "Ser humano en los conflictos. Una reflexión ética tras una vivencia directa en el conflicto Vasco". Alianza Editorial. Madrid. 2006.
* "Vivir y convivir. Cuatro aprendizajes básicos". Alianza Editorial. Madrid. 2008.
* "Educar en ser persona. Ocho aprendizajes." Baketik. Oñati. 2010.
* "Ni tanto ni tan poco. Una conclusión inacabada a los 50." Erein Argitaletxea. Donostia. 2013.

## Erreferentziak

* ↑ "Curriculum vitae".
* ↑ Bakea eta bizikidetza saila. Jonan Fernandez izango da burua. Eitb.com

## Ikus, gainera

* Elkarri
* Lokarri
* Bake Prozesua Indartzeko Foro Soziala

## Kanpo estekak

* Jonan Fernandezi elkarrizketa Eitb.com webgunean.
* Datuak: Q12260546
* Multimedia: Jonan Fernandez / Q12260546
# Jonacatepec (udalerria)

Jonacatepec Mexikoko udalerri bat da. Morelos estatuan kokatua dago. 2010ean 14.604 biztanle zituen 90,27 km²ko azaleran. Herriburua [[Jonacatepec (Jonacatepec)|Jonacatepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3311632
# Jonas

Jonas (hebreeraz: יוֹנָה‎, Yônā, eusk. uso; arabieraz: يونس‎ Yūnus, Yūnis edo يونان Yūnān ; latinez: Ionas) Biblian aipatzen den profeta txiki bat da, bosgarrena Itun Zaharrean (Erregeen II. liburua XIV, 25).
Bibliak dioenez, K.a. VIII. mendearen inguruan bizi izan zen. Nazaret herritik hurbil jaio zen, eta Amittayren semea zen, Zabulonen leinukoa. Jeroboam Israelgo erregearen eta Osias Judaren erreinuko erregearen garaikoa zen. Mirarigile gisa aurkezten du tradizioak, haren izena daraman liburuaren ildoan.

## Kanpo estekak

* Datuak: Q2468262
* Multimedia: Jonah / Q2468262
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Jon Zubiaga

Jon Zubiaga (Arrasate, Gipuzkoa) Gose musika taldeko gitarra da. Ines Osinagarekin eta Iñaki Bengoarekin osatu zuen Gose taldearen jotzeko modua ez zen trikiti musikan erabiltzen dena, beste modu berri bat asmatu zuten trikitia musika elektronikoarekin batzen.

## Diskografia

Kañeria 13, Des-kontro, lGatillazp, The Meas, The Kagas, eta Anita Parker taldeekin ere jo du.

### Gose

* Gose (Oihuka, 2005)
* Gose II (Baga-biga / La Chiquilla, 2007)
* Gose III (La Chiquilla, 2009)
* Gose IIII (La Chiquilla, 2010)
* Gose IIIII (Jangura Produkzioak, 2012)
* Gose & The Family (Bonberenea Ekintzak, 2014)
* Gosariak (Gose, 2014). 2015eko Korrikarako egin zuten, Joseba Sarrionandiaren hitzekin.
Gainera Eutsi! filmerako musika ere sortu zuten.>
* Iñaki Bengoarekin eta Ines Osinagarekin (Gose, 2012)
* Andoain, 2012
* Gose, 2012
* Anita Parkerrekin

## Erreferentziak

* ↑ «Gose» www.badok.eus (Noiz kontsultatua: 2019-10-19).

## Kanpo estekak

* Euskonews: Ines Osinagari elkarrizketa
* Elkarrizketa Argian
* Ines Osinaga #MusikariakIkastetxeetan / Barañain Alaiz BHI . (2019, Nafarroako Gobernua, Hezkuntza, Youtube)
* Datuak: Q108786485